Diari Oficial de la Generalitat Valenciana


Sumari del DOGV 1675, del 02-12-1991 (1991/800233)

ORDRE de 26 de novembre de 1991, de la Conselleria de Cultura, Educació i Ciència, per la qual convoca concurs de trasllats per a la provisió de llocs de treball en centres públics de Pre-escolar, Educació General Bàsica i Educació Especial, en el cos de mestres.
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1675

Data del DOGV
:   02-12-1991

Secció del DOGV
:   AUTORITATS I PERSONAL

Número del document
:   1991/800233


Data del document
:   26-11-1991

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

ORDRE de 26 de novembre de 1991, de la Conselleria de Cultura, Educació i Ciència, per la qual convoca concurs de trasllats per a la provisió de llocs de treball en centres públics de Preescolar, Educació General Bàsica i Educació Especial, en el cos de mestres.  
D'acord amb els reials decrets 895/89, de 14 de juliol, pels quals es regula la provisió de llocs de treball en centres públics de Pre-escolar, Educació General Bàsica i Educació Especial, i conformement amb l'Ordre, de 22 de novembre de 1991, per la qual, en compliment del que estableix l'article 5 del Reial Decret abans esmentat, s'estableixen les normes generals de procediment a què han d'atenir-se les convocatòries específiques que realitzen i resolguen les administracions públiques, a partir del curs 1991/1992, la Conselleria de Cultura, Educació i Ciència ha disposat d'anunciar les següents convocatòries:  
- Convocatòria perquè els mestres, amb destinació definitiva en un centre, afectats per la supressió o modificació del lloc de treball que exercien, i els adscrits a un lloc de treball per al qual no estan habilitats, segons el que disposen els articles 6 i 17 del Reial Decret 895/89, de 14 de juliol, puguen sol·licitar l'adscripció a un altre lloc del mateix centre.  
- Conformement amb el paràgraf segon de la disposició final segona bis del Reial Decret 1664/1991, de 8 de novembre, aquesta convocatòria es fa extensiva als mestres que, en el procés d'adscripció de 1990, van ser adscrits a llocs de treball per als quals estan habilitats, d'acord amb els articles 6 i 17 del Reial Decret 895/89, de 14 de juliol, i hi continuen.  
- Convocatòria perquè els mestres que es troben compresos en el supòsit a què al·ludeix la disposició transitòria onze del Reial Decret 895/89, de 14 de juliol, puguen sol·licitar lloc de treball per al qual estan habilitats, segons que disposen els articles 6 i 17 de l'esmentat reial decret, dins la zona a què pertany el centre del qual són definitius.  
- Convocatòria perquè els mestres que es troben en algun dels supòsits a què al·ludeixen l'article 18 i les disposicions transitòries primera a cinquena, ambdues inclusivament, del Reial Decret 895/89, de 14 de juliol, puguen exercir el dret d'obtenir destinació en una localitat o zona determinada.   
- Convocatòria del concurs previst en l'article 3 del Reial Decret 895/89j de 14 de juliol, en la nova redacció feta en el Reial Decret 1664/1991, de 8 de novembre.  
1 Convocatòria perquè els mestres, amb destinació definitiva en un centre, afectats per la supressió o modificació del lloc de treball que exercien; els adscrits a un lloc de treball per al qual no estan habilitats, segons el que disposen els articles 6 i 17 del Reial Decret 895189, de 14 de juliol,- i els mestres que en el procés d'adscripció de 1990 van ser adscrits a llocs de treball, per als quals estan habilitats, i hi continuen, puguen sol·licitar l'adscripció a un altre lloc del mateix centre.  
Es regirà per les bases següents:  
1. Participants  
Primera  
Poden participar en aquesta convocatòria els funcionaris de carrera del cos de mestres que es troben en algun dels supòsits següents:  
1. Els qui per aplicació de l'article 38 del Reial Decret 895/89, de 14 de juliol, han perdut el lloc de treball que exercien amb caràcter definitiu.  
2. Els qui, en virtut de l'adscripció convocada per l'Ordre, de 9 de maig de 1990 (DOGV del 28), obtingueren un lloc de treball per al qual no estan habilitats, d'acord amb el que exigeixen els articles 6 i 17 del Reial Decret 895/89, de 14 de juliol.  
3. Els qui, a conseqüència de l'adscripció esmentada en el paràgraf anterior, obtingueren un lloc de treball per al qual estan habilitats, conformement exigeixen els articles 6 i 17 del Reial Decret 895/89, de 14 de juliol, i hi continuen.  
Segona  
Queden exclosos de la participació en aquesta convocatòria els mestres que, posteriorment a la pèrdua del lloc de treball, o a l'adscripció convocada per l?Ordre abans esmentada, obtingueren una altra destinació definitiva per qualsevol dels sistemes de provisió establerts.  
II. Prioritats  
Tercera  
La prioritat en l?obtenció de destinació es donarà segons el supòsit en què es troben compresos, d'acord amb l?ordre de prelació en què figuren en la norma primera de la base I.  
Quarta:  
Quan hi haja uns quants mestres dins un mateix supòsit, la prioritat entre ells es determinarà per la major antiguitat com a definitius en el centre. Amb aquesta finalitat comptarà, com a antiguitat al centre, el temps de permanència en comissió de serveis, serveis especials i d'altres situacions administratives que no hagen comportat pèrdua de destinació definitiva.  
Els mestres que tenen la destinació en un centre per desglossament o trasllat total o parcial d'un altre comptaran, a l?efecte de l'antiguitat en el centre com a propietaris definitius, la referida al seu centre d'origen. Igual tractament es donarà als mestres la destinació immediatament anterior dels quals els fou suprimida. Per al cos dels mestres afectats per supressions consecutives de llocs de treball, aquesta acumulació comprendrà els serveis prestats amb caràcter definitiu en els centres que, successivament, els van ser suprimits.  
Cinquena  
En cas d'igualtat en l'antiguitat decidirà el major nombre d'anys de serveis com a funcionari de carrera del cos de mestres i, en darrer cas, la promoció d'ingrés més antiga i, en aquesta, el número més baix obtingut.  
III. Sol·licituds  
Sisena  
Els qui desitgen participar en aquesta convocatòria hauran d'emplenar una instància que serà facilitada als interessats per l'Administració.  
Es podrà incloure en les peticions qualsevol lloc del centre, i serà imprescindible ser habilitat per a exercir-lo, conformement amb els articles 6 i 17 del Reial Decret 895/89, de 14 de juliol.  
A la instància s'adjuntarà la documentació següent, a més de l?esmentada en els números 1 i 2 de la norma vint de la base comuna V a les convocatòries:  
- Còpia del document que acredite el cessament, en virtut de supressió o modificació del lloc de treball (només mestres compresos en el supòsit 1 de la norma primera de la base I de la convocatòria  
- Còpia de la resolució d'adscripció convocada per l?Ordre de 9 de maig de 1990 (DOGV del 28.05.90) (per als mestres dels supòsits 2 i 3).  
- Declaració o promesa de no estar en possessió del Certificat de Capacitació o del títol de Mestre de Valencià, o de no estar en condicions d'obtenir-los, per no haver superat els cursos del nivell mitjà o superior, respectivament (només per als participants del supòsit 2).  
2. Convocatòria perquè els mestres que es troben compresos en el supòsit a què al·ludeix la disposició transitòria onze del Reial Decret 895189, de 14 de juliol, puguen sol·licitar lloc de treball per al qual. estiguen habilitats, conformement amb el que disposen els articles 6 i 17 de l'esmentat reial decret, dins la zona a què pertany el centre del qual són definitius.  
Es regirà per les bases següents:  
I. Participants  
Primera  
Poden participar en aquesta convocatòria els funcionaris de carrera del cos de mestres que, en virtut de l'adscripció convocada per l?Ordre, de 9 de maig de 1991 (DOGV del 28.05.91), obtingueren un lloc de treball per al qual no estan habilitats, d'acord amb el que disposen els articles 6 i 17 del Reial Decret 895/89, de 14 de juliol.  
Segona  
Queden exclosos del que estableix el paràgraf anterior, els mestres que han obtingut destinació en qualsevol concurs convocat posteriorment a l'ordre abans esmentada, i els que l'han obtinguda en virtut del que disposa l'Ordre, de 17 de juny de 1991 (DOGV del 27.06.90).  
II. Prioritats  
Tercera  
Les prioritats s'ajustaran a l'aplicació del barem establert en els articles 21 al 27 del Reial Decret 895/89, de 14 de juliol.  
L'obtenció de destinació d'acord amb el que disposa aquesta convocatòria no es comptarà, en concursos posteriors, com a canvi de centre, per a aplicar el barem previst en els apartats a i b dels esmentats articles 21 al 27.  
III. Sol·licituds  
Quarta  
Els qui desitgen participar en aquesta convocatòria hauran d'emplenar una instància que serà facilitada per l'Administració.  
Cinquena  
Es podrà incloure en les peticions qualsevol centre de la zona, i serà imprescindible ser habilitat per al lloc que se sol·licita i posseir els requisits lingüístics del lloc.  
La instància s'acompanyarà de la documentació següent, a més de l?esmentada en la norma vint de la base comuna V a les convocatòries:  
- Còpia de la resolució de l'adscripció convocada per l?Ordre de 9 de maig de 1990 (DOGV 28.05.90).  
- Declaració o promesa de no estar en possessió del Certificat de Capacitació o del títol de Mestre de Valencià, o de no estar en condicions d'obtenir-los, per no haver superat els cursos del nivell mitjà o superior, respectivament.  
3. Convocatòria perquè els mestres que es troben en algun dels supòsits a que al·ludeixen l'article 18 i les disposicions transitòries primera a cinquena, ambdues inclusivament, del Reial Decret 895189, de 14 de juliol, puguen exercir el dret a obtenir destinació en una localitat o zona determinada.  
Es regirà per les bases següents:  
1. Participants  
Primera  
Tindran dret preferent, una sola vegada i en ocasió de vacant, d'obtenir destinació en una localitat determinada, els funcionaris de carrera del cos de mestres que es troben en algun dels supòsits que s'indiquen a continuació:  
a) Els qui, en virtut de resolució administrativa ferma, tinguen reconegut el dret d'obtenir destinació en una localitat o recuperar-la on abans exercien.  
b) Els mestres a qui se'ls ha suprimit el lloc de treball que exercien amb caràcter definitiu en la mateixa localitat. Entre els casos de supressió es comprendrà el de transformació del lloc de treball quan el titular no complesca els requisits específics exigits en els articles 16 i 17 per a exercir-lo.  
c) Els mestres de centres públics espanyols a l?estranger que hi han cessat pel transcurs del temps per al qual van ser adscrits i als qui el Reial Decret 564/1987, de 15 d'abril (BOE del 29.487), reconeix el dret d'ocupar, quan tornen a Espanya un lloc de treball en la localitat en què van tenir la destinació definitiva en el moment de produir-se el seu nomenament.  
d) Els mestres que, una vegada transcorreguts els períodes de tres o sis anys d'adscripció a la funció d'inspecció educativa, hagen d'incorporar-se al lloc corresponent del seu cos, i a qui la Llei 23/1988, de 28 de juliol, reconeix un dret preferent a la localitat de la seua darrera destinació definitiva com a docent.  
e) Els qui, amb pèrdua de la plaça docent que ocupaven amb caràcter definitiu, van passar a ocupar un altre lloc en l'Administració, mantenint, però, la situació de servei en activitat en el cas de professors d'Educació General Bàsica, sempre que hagen cessat en aqueix últim lloc.  
f) Els excedents forçosos.  
g) Els suspesos, una vegada complida la sanció.  
h) Els mestres en situació d'excedència per atenció a fills, prevista en l'article 29.4 de la Llei 30/1984, de 2 d'agost, segons la redacció donada per la Llei 3/1989, de 3 de març, en el supòsit de la pèrdua del lloc de treball per transcurs del temps que assenyala el dit precepte.  
i) Els mestres excedents voluntaris de la localitat, dels apartats a i c de l'article 29.3 de la Llei 30/1984, de 2 d'agost, per aquest ordre. En ambdós casos aquesta preferència no serà d'aplicació fins que no hagen complit dos anys en aquesta situació.  
Els mestres que es troben en qualsevol dels apartats d'aquesta norma podran exercir aquest dret en qualsevol localitat compresa en l?àmbit de la zona.  
Segona  
Seran condicions prèvies en tots els supòsits anteriors per a exercir el dret preferent:  
a) Que el dret a destinació en la localitat o zona es fonamente en el nomenament realitzat directament per a aquesta, mitjançant el procediment normal de provisió.  
b) Que hi haja lloc de treball vacant o resulta en la localitat de què es tracte, sempre que s'estiga legitimat per a exercir-lo.  
Tercera  
Els mestres a què es refereix la norma primera d'aquesta base, excepte els compresos en els apartats h i i, si desitgen fer ús d'aquest dret preferent, i fins que l'aconseguesquen, hauran de participar en totes les convocatòries que, a aquest efecte, realitzen les administracions públiques, ja que, en cas contrari, si existeix cap vacant a la qual han pogut tenir accés, es considerarà que hi perden el dret, sense perjudici del que, amb referència als mestres, es disposa en el Reial Decret 895/89, de 14 de juliol.  
Quarta  
També podran, en aquesta segona convocatòria, realitzada d'acord amb les prescripcions del Reial Decret 895/89, de 14 de juliol, fer ús del dret preferent d'obtenir destinació en una localitat determinada, els mestres compresos en algun dels supòsits a què es refereixen les transitòries primera a cinquena, ambdues inclusivament, del dit Reial Decret.  
L'exercici d'aquest dret preferent pels mestres, al qual es refereix la disposició transitòria quarta, estarà subordinat a l'autorització prèvia al seu cessament en els centres a què aquesta disposició transitòria fa referència, per complir les formalitats exigides en la legislació específica.  
Cinquena  
Aquest dret, segons que disposen les disposicions transitòries, esmentades, s'exercirà de la forma següent:  
Els compresos en les transitòries primera, segona, tercera i cinquena, que van obtenir la destinació, de què els dimana el dret, en unitats de Pre-escolar o Educació Especial, l?exerciran per a llocs d'iguals característiques.  
Els mestres d'aquestes mateixes transitòries que van obtenir la destinació, de la qual els dimana el dret en unitats d'Educació General Bàsica, l?exerciran per a llocs dels cicles Inicial i Mitjà, o, en cas de posseir alguna de les habilitacions requerides en els números 3 al 13, ambdós inclusivament, de l'article 17 del Reial Decret 895/89, de 14 de juliol, per a llocs de Filologia, de Matemàtiques i Ciències de la Naturalesa, o de Ciències Socials.  
Els mestres compresos en la disposició transitòria quarta exerciran el dret per a llocs de treball dels cicles Inicial i Mitjà, o, si tenen les habilitacions esmentades en el paràgraf anterior, per a llocs de Filologia, de Matemàtiques i Ciències de la Naturalesa, o de Ciències Socials.  
Sisena  
En les preferències establertes en la norma primera d'aquesta base, els professors a què es refereixen les disposicions transitòries anteriors seran inclosos, com a grup independent, immediatament després d'aquells a què al·ludeix el grup c d'aquesta.  
II. Prioritats  
Setena  
La prioritat per a fer efectiu el dret preferent a una localitat o zona determinada s'ajustarà al supòsit en què es troben compresos, d'acord amb l?ordre de prelació que figura en la norma primera, en concordança amb la sisena, de la base I d'aquesta convocatòria.  
Quan existesquen alguns professors dins un mateix grup, la prioritat entre ells es determinarà per la major puntuació derivada de l'aplicació del harem dels articles 21 al 27 del Reial Decret 895/89, de 14 de juliol.  
Vuitena  
Obtingudes localitat o zona, especialitat i modalitat lingüística, a conseqüència de l'exercici del dret preferent, la destinació en centre concret s'obtindrà en concurrència amb els participants en el concurs previst en l'article 3 del Reial Decret 895/89, de 14 de juliol, en la nova redacció feta en el Reial Decret 1664/1991, (de 8 de novembre, la convocatòria del qual s'anuncia en el número 4 d'aquesta ordre; i les prioritats del qual es determinen d'acord amb el barem establert en els articles 21 al 27.  
III. Sol·licituds  
Novena  
Els qui desitgen fer ús del dret preferent a una localitat hauran d'emplenar una instància que serà facilitada per l'Administració.  
Hi hauran de consignar, en el lloc corresponent, segons les instruccions que s'hi adjunten, la localitat o zona en què sol·liciten exercir el dret. Així mateix, escriuran per ordre de preferència les especialitats per a les quals exerceixen el dit dret i el requisit lingüístic del lloc, si s'escau. Aquesta preferència serà tinguda en compte a l?efecte de reserva de localitat, d'especialitat i de modalitat lingüística del lloc.  
Per a l'obtenció de centre concret hauran de consignar, segons les preferències pròpies, en el lloc assenyalat a aquest efecte en la instància, tots els centres de la localitat o, si escau, de la zona. En aquest últim supòsit, agrupats per blocs homogenis de localitats. Si ho fan així, i no els correspon per barem cap dels sol·licitats, l?administració els adscriurà d'ofici a un centre de la localitat o zona, segons corresponga.  
La instància s'acompanyarà a més de la documentació prevista en la norma vint de la base comuna V a les convocatòries, de:  
- Còpia del document que acredite el seu dret a exercir el dret preferent a una localitat o zona determinada.  
4. Convocatòria del concurs previst en l'article 3 del Reial Decret 895189, de 14 de juliol, en la nova redacció feta en el Reial Decret 403153252, de 8 de novembre.  
Es regirà per les bases següents:  
I. Característiques  
Primera  
El concurs consistirà a la provisió de llocs per centres i especialitats, i, si s'escau, amb els centres lingüístics exigibles.  
En la resolució d'adjudicació s'indicaran la localitat i zona a què corresponen els dits llocs.  
II. Participants  
Segona  
Podran prendre part en el concurs, els funcionaris de carrera del cos de mestres que es troben en qualsevol situació administrativa, excepte els suspesos, mentre hi romanguen.  
Els mestres que exercesquen destinació amb caràcter definitiu, només podran participar en el concurs si, a l'acabament del present curs escolar, han transcorregut, almenys, dos anys des de la presa de possessió de l?última destinació.  
Els excedents voluntaris hauran de complir les condicions per a reingressar al servei actiu.  
Tercera  
Estan obligats a participar en el concurs els mestres que no tinguen destinació definitiva a conseqüència de:  
3.1. Resolució ferma d'expedient disciplinari  
3.2. Compliment de sentència o resolució de recurs  
3.3. Supressió del lloc de treball que exercien amb caràcter definitiu  
3.4. Reingrés amb destinació provisional  
3.5. Excedència forçosa  
3.6. Suspensió de funcions, una vegada complida la sanció  
3.7. Causes anàlogues que hagen comportat la pèrdua del lloc de treball que exercien amb caràcter definitiu.  
Quarta  
Així mateix, estan obligats a participar en aquest concurs els provisionals que, estant en servei actiu, mai han obtingut destinació definitiva.  
Cinquena  
Els mestres, compresos en els supòsits a què fan referència els números 3.1 i 3.4 de la norma tercera i aquells a qui al·ludeix la norma quarta d'aquesta base, que no participen en el concurs o que no obtinguen destinació de les sol·licitades seran destinats, si existeixen vacants, a lloc de la comunitat autònoma en què presten serveis amb caràcter provisional, sempre que complesquen els requisits exigibles per al seu exercici.  
Sisena  
Els mestres amb destinació provisional, a conseqüència del compliment d'una sentència o d'una resolució de recurs, o per supressió del lloc de treball del qual eren titulars, si no participen en el concurs seran destinats lliurement per les administracions públiques en la forma que preveu la norma anterior.  
Els qui, complint amb l?obligació de concursar no obtinguen destinació de les sol·licitades en les tres primeres convocatòries seran destinats lliurement per les administracions públiques en la forma dita abans.  
Setena  
Els procedents de la situació d'excedència forçosa, en el cas de no participar en el concurs seran declarats en la situació d'excedència voluntària recollida en l'apartat 3.c de l'article 29 de la Llei 30/84 de Mesures per a la Reforma de la Funció Pública.  
Si participen i no obtenen cap destinació de les sol·licitades en les tres primeres convocatòries seran destinats lliurement per les administracions públiques, segons el procediment indicat en la norma cinquena d'aquesta base.  
Vuitena  
Els mestres compresos en el supòsit previst en el número 3.6 de la norma tercera d'aquesta base, si no participen en el concurs seran declarats en la situació d'excedència voluntària per interés particular.  
Si participen i no obtenen destinació de les sol·licitades  
seran destinats lliurement per les administracions públiques en la forma indicada anteriorment.  
Novena  
En tot cas, no procedirà l'adjudicació d'ofici, conformement amb les normes anteriors, quan els mestres hagen obtingut destinació en concursos o procediments de provisió de llocs no compresos en l?àmbit del Reial Decret 895/89, de 14 de juliol.  
III. Dret de concurrència i de consort.  
Deu  
S'entén per dret de concurrència i de consort la possibilitat de que uns quants metres condicionen la seua participació voluntària en un concurs a l'obtenció de destinació en un o més centres d'una província determinada.  
Aquest dret tindrà les peculiaritats següents:  
- Els participants inclouran en les seues peticions centres d'una sola província, la mateixa per a cada grup de concurrents.  
- El nombre de mestres que poden sol·licitar com a concurrents serà, coma màxim, de quatre, i caldrà que cada un dels sol·licitants presente instància per separat.  
- L'adjudicació de destinació a aquests participants es realitzarà entre llocs de treball vacants que seran objecte de provisió, d'acord amb el que estableix l'article 9 del Reial Decret 1664/1991, de 8 de novembre.  
Si no obtenen destinació d'aquesta forma es consideraran desestimades les sol·licituds de tots els mestres d'un mateix grup de concurrents.  
IV. Prioritats  
Onze  
Les prioritats s'atindran a l'aplicació del barem establert en els articles 21 al 27 del Reial Decret 895/89, de 14 de juliol  
V. Sol·licituds  
Dotze  
Els qui voluntàriament o obligatòria participen en el concurs hauran d'emplenar una instància que serà facilitada per l'Administració.  
Els mestres a què fa referència la norma cinquena de la base II d'aquesta convocatòria hauran d'incloure, necessàriament, en la petició de participació en el concurs, en el concepte global de províncies, la totalitat de les que integren la comunitat autònoma on presten serveis. I encara que no ho facen, seran destinats d'ofici i amb caràcter definitiu en qualsevol província d'aquesta, si es disposa de vacant per a la qual estan habilitats.  
Aquesta sol·licitud s'acompanyarà de la documentació a què fa referència la norma vint de la base comuna V a les convocatòries.  
Tretze  
Es compatible la concurrència simultània a qualsevol convocatòria del concurs de trasllats (Conselleria de Cultura, Educació i Ciència de la Generalitat Valenciana, Ministeri d'Educació i Ciència, Departament d'Ensenyament de la Generalitat de Catalunya, Departament d'Educació, Universitats i Investigació del Govern Basc, Conselleria d'Educació i Ordenació Universitària de la Junta de Galícia, Conselleria d'Educació i Ciència de la Junta d'Andalusia, Conselleria d'Educació, Cultura i Esports del Govern de Canàries, i Departament d'Educació i Cultura de la Comunitat Foral de Navarra) i, dins aquestes, a qualsevol dels llocs anunciats, sempre que s'hi estiga habilitat i es formule sol·licitud, en qualsevol cas, en única instància.  
Catorze  
Encara que es concurse a llocs de treball de diferents òrgans convocants solament es podrà adjudicar una destinació.  
? Normes comunes a les convocatòries  
I. Requisits específics per a l?exercici de determinats llocs  
Primera  
A més dels requisits ressenyats en cada una de les convocatòries, per a sol·licitar llocs de:  
Educació Especial, Pedagogia Terapèutica  
Educació Especial, Audició i Llenguatge  
Educació Pre-escolar  
Educació General Bàsica, Filologia; Llengua Castellana i Anglès.  
Educació General Bàsica, Filologia; Llengua Castellana i Francés  
Educació General Bàsica, Filologia; Llengua Castellana  
Educació General Bàsica, Filologia; Valencià  
Educació General Bàsica, Matemàtiques i Ciències de la Naturalesa  
Educació General Bàsica, Ciències Socials  
Educació General Bàsica, Educació Física  
Es requereix acreditar estar en possessió d'algun dels requisits específics que, per a l?exercici d'aquests, requereix l'article 17 del Reial Decret 895/89, de 14 de juliol.  
Igualment, per a sol·licitar llocs d'ensenyament en valencià, cal acreditar, mitjançant còpia compulsada, estar en possessió del Certificat de Capacitació o del títol de Mestre de Valencià, el qual no serà necessari quan el concursant estiga habilitat en Filologia, Valencià  
II. Prioritats entre les convocatòries  
Segona  
L'ordre en què hi figuren les convocatòries implica una prelació en l'adjudicació de vacants i resultes a favor dels participants en cadascuna. Així, no pot adjudicar-se lloc a un mestre que participe en una de les convocatòries si hi ha un sol·licitant, en l'anterior que hi té dret, sense perjudici, pel que fa a l'adjudicació de lloc concret als qui facen efectiu el seu dret preferent, a una localitat o zona determinada, de tenir en compte el que disposa la norma vuitena de la base II de la convocatòria corresponent.  
Tercera  
Es compatible la concurrència simultània, si es té dret a dos o més convocatòries, utilitzant una instància. Les peticions s'atendran d'acord amb la prelació indicada en la norma anterior i, una vegada obtinguda la destinació, no es tindran en compte les peticions restants.  
III. Prioritat en l'adjudicació de vacants en cada convocatòria  
Quarta  
Tret de la convocatòria assenyalada amb el número 1 (readscripció en el centre), que es resoldrà amb els criteris que s'hi especifiquen, l'ordre de prioritat per a l'adjudicació de llocs de treball s'ajustarà a la puntuació obtinguda segons el següent  
? Barem  
a) Temps de permanència ininterrompuda com a funcionari de carrera, amb destinació definitiva en el centre des de què participa.  
Pel primer, segon i tercer anys: 1 punt per any   
Pel quart any: 2 punts   
Pel cinqué any: 3 punts   
Pel sisé, seté, vuité, nové i desè: 4 punts per any  
Per l?onzè i següents: 2 punts per any Documentació justificativa  
Full de serveis certificat pel servei territorial de Cultura i Educació on presta serveis, o òrgan competent de l'Administració educativa de què depèn.  
Per als professors amb destinació definitiva en lloc de treball docent de caràcter singular, el temps de permanència ininterrompuda en el lloc des del qual se sol·licita, determinarà la puntuació d'aquest apartat.  
Per als mestres en «adscripció temporal» a centres públics espanyols a l?estranger o a la funció d'inspecció educativa, el temps de permanència ininterrompuda en la dita adscripció determinarà la puntuació d'aquest apartat.  
b) Temps de permanència ininterrompuda amb destinació definitiva en el centre o lloc singular des del qual se sol·licita, quan hagen estat classificats com d'especial dificultat per tractar-se de centres de difícil exercici, o de zona d'actuació educativa preferent.  
Pel primer, segon i tercer anys: 0'50 punts per any   
Pel quart any: 1 punts   
Pel cinqué any: 1'50 punts   
Pel sisé, seté, vuité, nové i desè: 2 punts per any  
Per l?onzè i següents: 1 punt per any   
Documentació justificativa  
Full de serveis certificat pel servei territorial de Cultura i Educació on presta serveis, o òrgan competent de l'Administració educativa de què depèn.  
No es comptarà a aquest efecte el temps que s'ha romàs fora del centre en situació de serveis especials, en comissió de serveis i en llicència d'estudis.  
La puntuació resultant per aquest apartat s'afegirà a l'obtinguda per l'apartat a.  
c) Temps transcorregut en situació de provisionalitat pels funcionaris de carrera que mai no han obtingut destinació definitiva.  
1 punt per any de servei fins que obtinguen la propietat definitiva.  
Documents justificatius  
Full de serveis certificat pel servei territorial de Cultura i Educació on presta serveis o òrgan competent de l'Administració educativa de què depèn.  
Els serveis d'aquesta classe prestats a centres »o llocs classificats com d'especial dificultat per tractar-se de llocs de difícil exercici, o de zona d'actuació educativa preferent, donaran dret a més, a la puntuació establerta en l'apartat b d'aquest barem.  
d) Anys de servei actiu com a funcionaris de carrera en el Cos de Mestres.  
1 punt per cada any de servei  
Documentació justificativa  
Full de serveis certificat pel servei territorial de Cultura i Educació on presta serveis, o òrgan competent de l'Administració educativa de què depèn.  
e) Cursos de perfeccionament, organitzats per les administracions públiques educatives.  
Documents justificatius  
Còpia compulsada del document acreditatiu.  
1) Per l'assistència a cursos de formació permanent del professorat (en les distintes modalitats: grups de treball, seminaris, grups de formació en centres, cursets, etc.) convocades per les administracions públiques amb competències educatives i organismes depenents, o les universitats.  
De 20 a 50 hores: 0'25 punts  
De 51 a 100 hores: 0'50 punts  
Més de 100 hores: 1 punt  
2) Per participar, en qualitat de ponent, professor, o dirigir, coordinar o ser tutor de cursos de formació permanent (entesos com assenyala el punt anterior) convocats pels òrgans centrals o perifèrics de les administracions amb competències, o per les universitats.  
De 5 a 10 hores: 0'25 punts  
De 11 a 30 hores: 0'50 punts  
Més de 30 hores: 1 punt  
Nota: per aquest apartat es poden atorgar fins un màxim de 2 punts.  
f) Titulacions acadèmiques distintes de les al·legades per a l'ingrés en el cos.  
1. Per títol de diplomat universitari, o per haver superat els tres primers cursos complets de llicenciatura: 1 punt  
2. Pel títol de llicenciat: 1,50 punts  
3. Pel títol de doctor: 2 punts  
Nota: per aquest apartat es poden atorgar fins un màxim de 2 punts.  
Cinquena  
En els apartats a i b, les fraccions de l'any es comptaran de la forma següent: fracció de sis mesos o superior, com un any complet, fracció inferior a sis mesos, no es compta.  
En els apartats c i de les fraccions d'any es compten a raó de 0,0833 per cada més complet.  
Sisena  
A fi de determinar els serveis a què es refereixen els apartats a i b del barem, es considerarà com a centre des del qual es participa, per a aquells qui participen sense destinació definitiva pels supòsits de l'article 11.4 del Reial Decret 895/89, de 14 de juliol, l?últim servei amb caràcter definitiu, al qual s'acumularan, si s'escau, i únicament a l'efecte d'allò dit en els apartats a i b esmentats, els que es presten amb posterioritat en qualsevol altre centre.  
Setena  
Els mestres que tenen la destinació definitiva en un centre per desglossament o trasllat total o parcial d'un altre, comptaran, a l?efecte de la permanència ininterrompuda prevista en l'apartat a del barem, la referida al seu centre d'origen  
Vuitena  
Els mestres que participen en les convocatòries des de la situació de provisionalitat per haver-los suprimit la unitat o lloc escolar que ocupaven amb caràcter definitiu, perquè han resultat desplaçats a causa de compliment d'una sentència o d'una resolució de recurs, o per provenir de la situació d'excedència forçosa, tindran dret, a més, que se'ls acumule el centre de procedència, a l?efecte d'allò dit en els apartats a i b del barem esmentat, els serveis prestats amb caràcter definitiu en el centre immediatament anterior. Per al cas de mestres afectats per supressions consecutives de llocs de treball, aqueixa acumulació comprendrà els serveis prestats amb caràcter definitiu en els centres que, successivament, els van ser suprimits. En el supòsit que el mestre afectat no haja ocupat una altra destinació, tindrà dret que se li acumule, als efectes esmentats, la puntuació corresponent a l'apartat c del barem.  
Novena  
Als mestres que el dia 21 de juliol de 1989, data d'entrada en vigor del Reial Decret 895/89, de 14 de juliol prestaven serveis amb caràcter definitiu en escoles classificades com a rurals, a l?empara dels preceptes de l?Estatut del Magisteri, i hi continuen, se'ls comptaran aquests, en aquesta segona convocatòria realitzada d?acord a l?esmentat reial decret, com a prestats en centres de difícil exercici, per l'apartat b del barem de la norma quarta de la base comuna III a les convocatòries.  
Aqueixa puntuació deixarà de comptar-se una vegada que s'haja obtingut una nova destinació en el període indicat en la disposició transitòria vuitena del Reial Decret 895/89, de 14 de juliol, o per transcurs d'aquest sense utilitzar-lo.  
Deu  
Els mestres que participen des de la seua primera destinació obtinguda per concurs, convocat d?acord amb la normativa anterior al Reial Decret 895/89, de 14 de juliol, en el qual hagueren de participar obligatòriament des de la seua situació de provisionals, podran optar, en aquesta segona convocatòria realitzada segons el Reial Decret abans esmentat, perquè se'ls aplique, en lloc de l'apartat a del barem, la puntuació corresponent a l'apartat e d'aquest, considerant se'ls, en aquest cas, tots els anys de servei com a provisionals.  
Onze  
Els mestres que participen en aquesta convocatòria des de la primera destinació obtinguda per concurs convocat d'acord la normativa anterior al Reial Decret 895/89, de 14 de juliol, en el qual hagueren de participar obligatòriament per haver-los suprimit el lloc de què eren titulars, tindran dret que se'ls consideren, en aquesta segona convocatòria realitzada a l?empara del Reial Decret abans esmentat, als efectes previstos en l'apartat a del barem, els serveis que acrediten en el centre en què se'ls ha suprimit el lloc, com a prestats en el centre des del qual concursen.  
Perdran aquest dret una vegada que hagen obtingut una nova destinació en el període indicat en la disposició transitòria deu del Reial Decret 895/89, de 14 de juliol, o per transcurs del dit període.  
Dotze  
Per a la valoració dels mèrits previst en els apartats e i f, al·legats pels concursants, en cada servei territorial de Cultura i Educació es constituirà una comissió per cada 1.000 sol·licitants, integrada pels següents membres designats pel Director Territorial de Cultura i Educació corresponent:  
Un inspector del servei territorial d'Inspecció Tècnica d'Educació, que actuarà com a president.  
Quatre funcionaris docents depenents del servei territorial de Cultura i Educació, que actuaran com a vocals.  
Actuarà de secretari el vocal de menor edat.  
Us organitzacions sindicals més representatives o les juntes de personal podran formar part de les comissions de valoració.  
Els membres de les comissions hauran de pertànyer a un grup de titulació igual o superior a l?exigit per als llocs convocats.  
El nombre dels representants de les organitzacions sindicals, o de les juntes de personal, no podran ser igual o superior al dels membres designats a proposta de l'Administració.  
Tretze  
En cas d'igualtat en la puntuació total s'atendrà per a dirimir-la a l'atorgada en els apartats a, b i d del barem, per aquest ordre. Si persisteix la igualtat, decidirà l'any de promoció d'ingrés, i dins aquest el número més baix obtingut.  
IV. Vacants  
Catorze  
Les vacants que cal proveir en les convocatòries es faran públiques en el Diari Oficial de la Generalitat Valenciana i el Butlletí Oficial del Ministeri d'Educació i Ciència abans de la resolució de les esmentades convocatòries, d'acord amb l'article 7 del Reial Decret 895/89, de 14 de juliol, en la nova redacció feta en el Reial Decret 1664/91, de 8 de novembre.  
Les vacants esmentades seran incrementades amb les que resulten de la resolució de totes les convocatòries.  
Totes les vacants a què fa referència aquesta norma han de correspondre a llocs de treball, el funcionament dels quals es trobe previst en la planificació escolar.  
Quinze  
A fi que els participants en aquestes convocatòries puguen fer les seues peticions, es publica la llista de centres existents en les diferents zones educatives compreses en l'àmbit de gestió de la Conselleria de Cultura, Educació i Ciència, adjunta a aquesta ordre, annex I, d'acord amb el que preveu l'article 7 del Reial-Decret 895/89, de 14 de juliol, en la nova redacció feta en el Reial Decret 1664/91, de 8 de novembre.  
V. Format i emplenament de la petició  
Setze  
La instància, ajustada al model oficial que podran obtenir els interessats en els serveis territorials de Cultura i Educació, adreçada a la Direcció. General de Règim Econòmic i de Personal de la Conselleria de Cultura, Educació i Ciència, podrà presentar-se en els serveis territorials de Cultura i Educació, en els serveis dels òrgans corresponents de les comunitats autònomes convocants i del Ministeri d'Educació i Ciència, o en qualsevol de les dependències indicades en l'article 66 de la Llei de procediment administratiu.  
Disset  
El nombre de peticions que cada participant pot incloure en la sol·licitud, a la qual concórrega per una sola o per diferents convocatòries, no podrà excedir de 300.  
Divuit  
Les peticions, amb la limitació de nombre abans esmentada, podran estendre's a la totalitat d'especialitats i centres, per si de cas, prèviament a la resolució de les convocatòries o en qualsevol moment del desplegament d'aquestes, ja que s'incrementen les resultes, es produeix la vacant de la seua preferència.  
Les peticions podran fer-se a centre concret o localitat, i ambdues modalitats seran compatibles. En aquest darrer cas, s'adjudicarà el primer centre de la localitat amb vacant o resulta en el mateix ordre numèric creixent en què són anunciats en la convocatòria.  
Dinou  
En les instàncies es consignaran, d'acord amb les instruccions que s'hi adjunten, per ordre de preferència, els llocs que se sol·liciten, i s'hi expressaran el més clar possible els conceptes exactes que en l?imprès de la instància es consignen  
Qualsevol dada omesa o consignada erròniament per la persona interessada no podrà ser al·legada per aquesta a l?efecte de reclamar en el futur, ni podrà considerar lesionats, per tal motiu, els seus interessos i drets.  
Una vegada lliurada la instància, per cap concepte es modificarà la petició, ni encara que es tracte de l?ordre de prelació dels llocs sol·licitats. Quan els codis siguen il·legibles, estiguen incomplets o no es col·loquen les dades en la casella corresponent, es consideraran no inclosos en la petició, i els concursants hi perdran tot dret.  
Vint  
La instància s'acompanyarà de:  
1. Full de serveis certificat i tancat el dia 23 de desembre de 1991.  
2. Còpia compulsada del certificat d'habilitació expedida pel director territorial.  
Els qui, posteriorment al termini indicat en l'Ordre de 20 de desembre de 1989 (DOGV del 17 de gener de 1990), sobre habilitació de professorat, van complir algun dels requisits específics que, per a l'exercici de determinats llocs exigeix l'article 17, si participen en qualsevol d'aquestes convocatòries podran acreditar aquesta circumstància en la forma prevista en la norma vint-i-sis de la base comuna V a les convocatòries.  
Els mestres que participen en qualsevol de les convocatòries per a llocs d'Educació General Bàsica, Filologia; Llengua Castellana, o Educació General Bàsica, àrea d'Educació Física, per posseir alguns dels requisits específics que, als apartats 5 i 14 de l'article 17 del Reial Decret 985/1989, de 14 de juliol, afegeix el Reial Decret 1664/91, de 8 de novembre, podran acreditar la dita circumstància en la forma prevista en el paràgraf anterior.  
3. Documentació acreditativa que en el centre de destinació està classificat com d'especial dificultat per tractar-se d'un lloc de difícil exercici, als efectes prevists en els articles 21 i 22 del Reial Decret 895/89, de 14 de juliol.  
4. Els qui concórreguen des de centre que a l?entrada en vigor del Reial Decret 895/89, de 14 de juliol, estava classificat com a rural, hauran de presentar, als efectes del que disposa la disposició transitòria vuitena d'aquest, documentació que ho acredite.  
5. Documentació acreditativa dels cursos de perfeccionament realitzats i titulacions acadèmiques distintes de les al·legades per a l?ingrés en el cos, a l?efecte de ser valorades.  
Pel que fa als cursos de perfeccionament s'hauran de consignar, inexcusablement, el nombre d'hores de duració del curs o cursos. En els que no s'esmente aquesta circumstància, no tindrà valor a l?efecte que ens ocupa.  
6. Còpia compulsada que acredite estar en possessió del Certificat de Capacitació o del Títol de Mestre de Valencià, el qual no serà necessari quan el concursant estiga habilitat en Filologia, Valencià, per als participants que sol·liciten llocs d'ensenyament en valencià.  
VI. Altres normes  
Vint-i-un  
El termini de presentació d'instàncies, per a totes les convocatòries que es publiquen en aquesta ordre, serà de 15 dies hàbils, comptadors a partir del dia 4 de desembre, i finalitzarà el dia 23 de desembre de 1991, ambdós inclusivament.  
Vint-i-dos  
Totes les condicions que s'exigeixen en aquesta convocatòria i els mèrits que al·leguen els concursants han d'haver-se complits o reconeguts en la data de l'acabament del termini de presentació de sol·licituds.  
Vint-i-tres  
No seran tinguts en compte els mèrits no al·legats en les sol·licituds, ni tampoc aquells que no siguen justificats documentalment durant el termini de presentació.  
Vint-i-quatre  
Podrà ser anul·lada la destinació obtinguda per qualsevol concursant que no haja complert les normes de la convocatòria, o que no coincedesca amb les característiques declarades en la instància i la documentació corresponent.  
Vint-i-cinc  
Es requisit imprescindible en qualsevol de les convocatòries, per a sol·licitar un lloc determinat, trobar-se habilitat per a l?exercici d'aquest, i posseir, si s'escau, el requisit lingüístic del lloc.  
Vint-i-sis  
La circumstància de trobar se en possessió dels requisits específics per a l?exercici de determinats llocs de treball que exigeix l'article 17 del Reial Decret 895/89, de 14 de juliol, s'acreditarà per mitjà del certificat d'habilitació expedida pel director territorial, conformement amb les prescripcions de l?Ordre de 20 de desembre de 1989, de la Conselleria de Cultura, Educació i Ciència (DOGV del 17 de gener de 1990).  
Els mestres que, després de la finalització dels terminis previstos en l?Ordre de 20 de desembre de 1989 (DOGV del 17 de gener de 4990), van superar cursos d'especialització, convocats pel Ministeri d'Educació i Ciència o per les comunitats autònomes amb competències en matèria d'educació, i que habiliten per a l?exercici de determinats llocs, podran sol·licitar l?habilitació corresponent, mitjançant instància sol·licitud adreçada a la Direcció Territorial del Servei Territorial de Cultura i Educació on presta serveis, la qual s'acompanyarà de certificat acreditatiu d'haver superat el curs o cursos corresponents, en què conste, a part dels aspectes que es consideren necessaris, l'àrea o especialitat d'aquest i la data de la convocatòria.  
Així mateix, els professors que, després del termini esmentat i perquè han finalitzat els estudis corresponents, estiguen en condicions d'obtenir algun dels títols o diplomes que, per a l'exercici de determinats llocs, exigeix l'article 17 del Reial Decret 895/89, de 14 de juliol, podran sol·licitar l'habilitació corresponent mitjançant instància-sol·licitud adreçada a la Direcció Territorial del Servei Territorial de Cultura i Educació on preste serveis, la qual s'acompanyarà de certificat acadèmic en què conste l'acabament dels estudis.  
Aquells que van accedir al cos de mestres en virtut de concurs-oposició lliure convocat per les ordres de 10 d'abril de 1989 (DOGV del 2 de maig) i de 24 d'abril de 1990 (DOGV del 09.0590), els nomenaments dels quals, com a funcionaris de carrera, es van realitzar per les ordres de 24 de juliol de 1990 (BOE del 30.08.90) i del 26 de juliol de 1991 (BOE del 28.08.91), es troben habilitats per a sol·licitar llocs de l'especialitat per la qual van ingressar en el cos. Si compleixen d'altres requisits específics indicats en l'article 17, hauran d'adjuntar, a la instància-sol·licitud esmentada en el paràgraf anterior, el certificat acreditatiu corresponent.  
Els mestres que, per complir algun dels requisits específics que, als apartats 5 i 14 de l'article 17 del Reial Decret 895/89, de 14 de juliol, afegeix el Reial Decret 1664/91, de 8 de novembre, per a llocs d'Educació General Bàsica, Filologia; Llengua Castellana o Educació General Bàsica, àrea d'Educació Física, podran sol·licitar l?habilitació corresponent, mitjançant instància-sol·licitud adreçada al director territorial del servei territorial de Cultura i Educació on preste serveis, adjuntant-hi còpia confrontada dels títols, diplomes i tots els certificats i documents puguen avalar la seua petició.  
Vint-i-set  
Els mestres que concórreguen a les convocatòries per exercir el dret preferent i el de concurs des de la situació d'excedència, si obtenen destinació estaran obligats de presentar en la direcció territorial de la província on radique la destinació obtinguda, í abans de posseir-la, els documents que figuren a continuació; els quals haurà d'examinar l?esmentat organisme, a fi de donar el vist-i-plau i autoritzar-los perquè es facen càrrec de la destinació obtinguda. Els documents que cal presentar són els següents: còpia de la resolució d'excedència i declaració de no haver estat separat mai, mitjançant expedient disciplinari, del servei de l'Administració de l?Estat, autonòmica o local, ni trobar-se inhabilitat per a l?exercici de funcions públiques. .  
Els professors que no aconseguesquen justificar els requisits exigits per al reingrés no podran possessionar-se de la destinació obtinguda en el concurs, i aquesta plaça quedarà com a resulta per a ser proveïda en el pròxim concurs que es convoque.  
D'ambdós supòsits hauran de retre compte els directors territorials a la Direcció General de Règim Econòmic i de Personal.  
Vint-i-vuit  
Els qui participen en aquestes convocatòries i sol·liciten i obtinguen l?excedència en el transcurs de la resolució, o cessen en el servei actiu per qualsevol altra causa, seran considerats com excedents o cessants en la plaça que els hi corresponga, i aquesta quedarà com a resulta per ser proveïda segons corresponga.  
Vint-i-nou  
Els professors que obtinguen plaça en aquestes convocatòries i durant la tramitació hagen permutat les destinacions estaran obligats a servir el lloc per al qual han estat nomenats, i se'ls anul·larà la permuta que se'ls havia concedit.  
VII. Tramitació  
Trenta  
Els serveis territorials de Cultura i Educació són els encarregats de la tramitació de les sol·licituds dels mestres que exercesquen en la seua demarcació, excepte les dels qui exercesquen, provisionalment o en comissió de serveis, una destinació distinta de la qual són titulars, les quals seran tramitades pels serveis territorials de Cultura i Educació de la província a què pertanya el centre en el qual són propietaris definitius.  
Els serveis territorials de Cultura i Educació que reben instàncies, la tramitació de les quals corresponga a qualsevol altre d'aquests organismes, procediran segons preveuen els números 1 i 2 de l'article 66 de la Llei de procediment administratiu.  
Els sol·licitants podran exigir rebut de la presentació de les instàncies, sempre que el lliurament es faça personalment.  
Si la sol·licitud no posseeix les dades que assenyala l'article 69 de la Llei de Procediment Administratiu es requerirà al sol·licitant que, en un termini de deu dies esmene la falta o hi adjunte els documents preceptius, amb l'advertiment que, si no ho fa, s'arxivarà sense més tràmit.  
En aquests casos les peticions dels concursants es tramitaran pels serveis territorials com les dels altres:, fent constar en la capçalera de la petició el defecte que cal esmenar i la circumstància del requeriment a l?interessat. Correspondrà a la Direcció General de Règim Econòmic i de Personal la mesura d'arxivar, sense més tràmits, les peticions que no s'esmenen, per a això el servei territorial corresponent informarà sobre aquest punt a la Direcció General.  
Trenta-una  
Respecte de les peticions dels professors que van complir algun dels requisits específics de l'article 17 després de l'acabament del termini previst en l'Ordre de 20 de desembre de 1989 (DOGV del 17 de gener de 1990), els serveis territorials examinaran la sol·licitud d'habilitació i la documentació aportada. Si compleixen els requisits exigits en l'article 17 del Reial Decret 1664/91, de 8 de novembre i en l'Ordre, de 20 de desembre de 1989, estendran el certificat d'habilitació oportuna i donaran tràmit a la petició per al concurs.  
Igual procediment se seguirà amb les sol·licituds dels mestres a que fa referència l?últim paràgraf de la norma comuna vint-i-sis a les convocatòries.   
Trenta-dues  
Els serveis territorials exposaran en els taulers d'anuncis les llistes següents:,  
a) Llista de participants en la convocatòria per a la readscripció dels mestres definitius o afectats per la supressió del centre, ordenats alfabèticament per localitats i, dins cada un d'aquests centres. Els sol·licitants de cada centre s'ordenaran també per l'apartat pel qual participen. En aquesta llista es consignarà l'antiguitat com a definitiu del professor en el centre, els anys de serveis com a funcionari de carrera i els números de llista i promoció.  
b) Llista de participants en la convocatòria per a readscripció a zona (disposició transitòria onze), ordenats per zones. En cada zona es consignaran els aspirants ordenats per les prioritats que determinen els articles 21 al 27 del Reial Decret 895/89, de 14 de juliol.  
c) Llista dels participants en la convocatòria per a l'exercici del dret preferent, ordenats per grups, segons la prioritat assenyalada en la norma primera, en concordança amb la sisena, de la base I de la dita convocatòria. En aquesta llista es consignarà expressament la puntuació que, segons els conceptes del barem, correspon a cada un dels participants.  
d) Llista dels participants en el concurs, amb la puntuació que els correspon per cada un dels apartats del barem.  
També es faran públiques les peticions que han estat rebutjades.  
Els serveis territorial donaran un termini de vuit dies naturals per a reclamar.  
Trenta-tres  
Una vegada acabat el dit termini, els serveis territorials exposaran en el tauler d'anuncis les rectificacions que s'escaiguen.  
Contra aqueixa exposició no es pot reclamar i s'haurà d'esperar que la Direcció General de Règim Econòmic i de Personal faça pública la resolució provisional de les convocatòries i establesca el termini de reclamacions corresponent.  
Els serveis territorials de Cultura i Educació constituiran, amb les peticions, les carpetes-informe dels sol·licitants ordenades de la forma següent:  
Us dels participants en la convocatòria de readscripció en el centre, ordenades per apartats, segons la prioritat indicada en la base II de la dita convocatòria.  
Les dels qui sol·liciten en la convocatòria de readscripció en zona (disposició transitòria onze), ordenades d'acord amb la base III de la dita convocatòria.  
Les dels participants en al convocatòria per a l'exercici del dret preferent a la localitat o zona, ordenades per grup, segons la prioritat assenyalada en al norma primer, en concordança amb la sisena, de la base I de la convocatòria per a l'exercici del dret preferent.  
Les dels participants en el concurs, ordenades per ordre alfabètic de cognoms.  
Trenta-quatre  
Per cada sol·licitud, els directors territorials faran una carpeta-informe, en què certifiquen la veracitat de les dades que hi conté, al temps que hi consignaran el temps de permanència del sol·licitant en el centre on es troba en destinació definitiva, amb el detall dels anys i dels mesos; el temps de serveis en el cas de mestres, més els que els corresponga comptar per la prestació de serveis provisionalment en un altre; o puntuar-los els serveis per centre de difícil exercici o escola rural.  
El detall i resum de la puntuació per cada concepte figurarà en l?informe. En la part corresponent de la instància i en la part inferior dreta de la portada, constarà el total de puntuació. Es consignarà també en el seu lloc el número de registre de personal.  
Trenta-cinc  
Els serveis territorials trametran també una llista dels professors que, estant obligats a participar en el concurs, no ho hagen fet, especificant la situació, la causa i, si s'escau, la puntuació que els correspondria si hi haguessen sol·licitat. Aquests professors emplenaran un imprès de sol·licitud per cada un, en què es consignaran totes les dades obligatòries per als que han presentat sol·licitud sense consignar vacants sol·licitades, i segellat pel servei territorial en el lloc de la signatura.  
VIII. Publicació de vacants, adjudicació de destinacions i presa de possessió  
Trenta-sis  
La Direcció General de Règim Econòmic i de Personal resoldrà tots els dubtes suscitats en el compliment del que disposa aquesta convocatòria. S'ordenarà la publicació de les vacants que corresponguen, segons que disposa l'article 7 del Reial Decret 895/89, de 14 de juliol, en la nova redacció feta en Reial Decret 1664/91, de 8 de novembre, s'adjudicaran provisionalment les destinacions, es concedirà un termini per a reclamacions i desestiments, i, finalment, s'elevaran a definitius els nomenaments i es resoldran en la mateixa resolució, que serà publicada en el Diari Oficial de la Generalitat Valenciana, i per la qual els concursants afectats es consideraran informats a tots els efectes.  
Trenta-set  
Les destinacions adjudicades en la resolució definitiva de les convocatòries seran irrenunciables.  
Trenta-vuit  
La presa de possessió de la nova destinació tindrà lloc el dia 1 de setembre de 1991, i se cessarà en el lloc l'últim dia d'agost.  
IX. Recursos  
Trenta-nou  
Contra aquesta ordre es podrà interposar recurs de reposició davant la Conselleria de Cultura, Educació i Ciència anterior al contenciós administratiu, d'acord amb l'article 126 de la Llei de Procediment Administratiu, en el termini d'un mes, comptador a partir de l?endemà de la data de la publicació en el Diari Oficial de la Generalitat Valenciana.  
València, 26 de novembre de 1991.  
El Conseller de Cultura, Educació i Ciència,   
ANDREU LOPEZ BLASCO  
Veure annex